Fearnley startet sin karrière som disponent ved Meraker Brug i Meråker 1906–1912, og var deretter disponent ved Union Co. i Skien 1912–1919. Han overtok Aas gård i Hakadal etter onkelen Jørgen Young i 1924. Fearnley overtok i 1913 en eiendom på 200 mål dyrket jord og 30 000 mål skog (med sagbruk) ved Råsjøen i Nannestad, og eide også 200 mål dyrket jord og 130 000 mål skog (med sagbruk og høvleri) tilknyttet Holmen gård i Gjerstad og Treungen.